**7 - Р – 2013**

1. Тартымлы бер исемне килеш белән төрләндерегез.

2. Сыйфатның нинди дәрәҗәләре бар?

3. *Татарча* сүзе рәвешләрнең нинди төркемчәсенә карый?

4. *Ул* алмашлыгын килешләрдә төрләндерегез.

5. *Бара* сүзенең нигезен табыгыз.

6. Нәрсә ул табышмак? Мисаллар китерегез.

7. Г. Тукайның нинди поэмасы түбәндәге юллардан башлана?

*“Нәкъ Казан артында бардыр бер авыл – “Кырлай” диләр;*

*Җырлаганда көй өчен, “тавыклары җырлай”, диләр”.*

8. Ф.Яруллин нинди әсәре өчен 1958 елны Татарстан Республикасының Г.Тукай исемендәге Дәүләт премиясенә лаек була?

9. 1923 ел – М. Гафури өчен куанычлы елларның берсе. Ни өчен?

10***.***“Галимҗан – бала җанлы кеше иде...

Моңа инаныр өчен “Алмачуар” әсәрен генә укып карау да җитә. Бу гүзәл повесть минем иң беренче укыган әсәрем иде. Мин аны хәзер дә кайта-кайта укыйм. Ул шундый әсәр. Аны бөек язучы һәм бала җанлы кеше язган.

Ә бөек язучы – үз күңелендәге балалыкны җуймаган кеше ул”. Бу юлларның авторы кем?

Инша темалары

1. Кара урманнар сере (*Г. Тукайның “Шүрәле” поэмасы буенча*).

2. Бер мәхәббәт тарихы (*Г. Ибраһимовның “Алмачуар” хикәясе буенча*).

3. Укытучы булсам ...

4. Чит җирләрдә сагындыра.

5. Дустымдагы иң күркәм сыйфат.

**8 - Р – 2013**

1. Затланышлы фигыль төркемчәләрен атагыз.

2. Боерык фигыльнең беренче затына мисаллар китерегез.

3. Җөмләдә сыйфат фигыль нинди җөмлә кисәкләре булып килә ала?

4. *Бүген дә яңгыр яуды* җөмләсендә***дә***сүзе кисәкчәме?

5. Бәйлек сүзләр кертеп 2 җөмлә төзегез.

6. Нәрсә ул бәет? Мисаллар китерегез.

7. Түбәндәге шигъри юллар Г. Камалның нинди әсәреннән?

 *“Бүген театр була, трат-та-та, трат-та-та!*

 *Шатлыктан күңлем тула, трат-та-та, трат-та-та!*

 *Картның кәефе бик китә, уй-уй-уй, уй-уй-уй!*

 *Уйнаучыларны тетә, уй-уй-уй, уй-уй-уй!*

*Барам мин театрга, трат-та-та, трат-та-та!*

*Хатыным белән бергә, трат-та-та, трат-та-та!*

*Каенатай кайтып кергәч, уй-уй-уй, уй-уй-уй!*

*Безнең киткәнне күргәч, уй-уй-уй, уй-уй-уй!*

 *Ачуланса да курыкмыйм, трат-та-та, трат-та-та!*

 *Барыбер сүзен тотмыйм, трат-та-та, трат-та-та!*

 *Кайтып кергәчтән тузар, уй-уй-уй, уй-уй-уй!*

 *Бөтен кәефне бозар, уй-уй-уй, уй-уй-уй!*

*Бозса бозар кәефне, трат-та-та, трат-та-та!*

*Хәзергә мин кәефле, трат-та-та, трат-та-та!”.*

8. “Без шундый театр төзербез, аның исеме алтын хәрефләр белән язылыр”. Бу кемнең сүзләре?

9. Г. Бәшировның “Туган ягым – яшел бишек” әсәренең жанрын билгеләгез.

10. С. Габәшинең тәүге әсәрләрен атагыз.

Инша темалары

1. Бәетләрдә халкым язмышы.

2. Хәмзә бай кайгысы (*Г. Камалның “Беренче театр” комедиясе буенча).*

3. Г. Бәшировның “Туган ягым – яшел бишек” әсәрендә милли йолалар чагылышы.

4. Вәгъдә – намус көзгесе.

5. Икмәк – тормыш нигезе.

**9 - Р- 2013**

1. Татар теленә хас булган сингармонизм законы нидән гыйбарәт? Мисалларда аңлатыгыз.

2. *Тургай, әби* исемнәрен килешләрдә төрләндерегез.

3. Бу сүзләрнең татар телендәге эквивалентларын языгыз:

*горизонт, гостиница, километр, класс, общежитие, почтальон, семья, художник, экзамен*.

4*. Шәм, кызыклы, бала,* *укый, китап, яктысында,* сүзләрен кулланып җөмлә төзегез.

5. *Юраган юш килә (Предсказанное сбывается)* җөмләсендә ия кайсы сүз төркеме ярдәмендә белдерелгән?

6) Түбәндәге әсәрләрнең авторларын күрсәтегез:

А) “Мокамай” А) Илдар Юзеев

Б) “Буранда” Б) Һади Такташ

В) “Таныш моңнар” В) Мирсәй Әмир

Г) “Агыйдел” Г) Шәриф Камал.

7. Һади Такташның (1901-1931) туган җире

А) Оренбург Каргалысы В) Пенза өлкәсе, Пәндәлгә авылы

Б) Казан шәһәре Г) Мордва республикасы, Сыркыды авылы?

8. Түбәндәге шигъри юлларның авторы кем? Шигырьнең исеме ничек? Ул кемгә багышланган?

*“Бирде дөнья кирәкне,*

*Еламаска өйрәтте...*

*Кайсыгызның кулы җылы?*

*− Бәйлисе бар йөрәкне...”*

9. Мирсәй Әмир 1935 нче елны “Караидел” исемле проза әсәрен иҗат иткән. Бу җөмләдә хата бар. Шул хатаны табыгыз.

10. Башкортстанда татар телендә бүгенге көндә нинди газета һәм журналлар чыга?

Инша темалары

1.Кайсыгызның кулы җылы? (*Х. Туфан иҗаты буенча)*

*2.* Минем яхшы дустым бар иде ... (*Һ. Такташның “Мокамай” поэмасы буенча*).

3. Туган ягым табигате гүзәл.

4. Китап битләреннән сер эзлим.

5. Эх, гармуннар уйный белсәм...

**10 - Р - 2013**

1. Түбәндәге сүзләрне транскрипцияләп (ишетелгәнчә) языгыз:

*әнкәй, юлъязма, елдагыча, су, аязаючан, төзелеш*

2. Бирелгән сыйфатларның антонимнарын уйлап языгыз:

*ак, ачык, биек, коры, куркак, киң, иске, эре, ялкау, кечкенә, матур.*

3. Түбәндәге сыйфатларны кимлек дәрәҗәсенә куегыз:

*яшел, кызыл, күк.*

4. Бу җөмләләрне татарчага тәрҗемә итегез:

1) *Есть аул вблизи Казани по названию Кырлай* (Г. Тукай).

2) *Лето. Жаркая погода. Прыгнешь в речку — благодать!* (Г. Тукай)

3) *Жил в старину мужик, и с ним жила жена. Их жизнь крестьянская была всегда бедна. Вот все хозяйство их: один баран с козой* (Г. Тукай).

5. Чагыштыру – тел сурәтләү чарасы. Чагыштыруга мисаллар китерегез.

6. Түбәндәге әсәрләрнең авторларын атагыз:

А) “Сөһәйл вә Гөлдерсен” − \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Б) “Төхвәи мәрдан” − \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

В) “Хөсрәү вә Ширин” − \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Г) “Кыйссаи Йосыф” − \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Дастан жанрында иҗат ителгән өч әсәрне атагыз:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8. Түбәндәге шигъри юлларның авторы кем? Әсәрнең исемен ничек? Төп геройларын атагыз.

“*Нурлы кояш, тулган ай һәм унбер йолдыз*

*Шул төшемдә сәҗдә кылды миңа төп-төз,*

*Бу төшемне шулай күрдем, һичбер шиксез,-*

*Йә, әткәем, шул төшемне юра имди*”.

9. Түбәндәге әсәрләрдән кайсысы Мөхәммәдьярнеке түгел?

А) “Төхфәи мәрдан” Б) “Нуры содур”

В) “Үгет” Г) “Нәсихәт”.

10. Безгә билгеле борынгы сүзлекләрнең иң мәшһүрләреннән берсе – М.Кашгарый төзегәне. Ул ничек атала?

Инша темалары

1. Йосыфның күркәм сыйфатлары *(Кол Галинең “Кыйссаи Йосыф” әсәре буенча).*

2. Дастаннарда халкым язмышы *(“Идегәй” дастаны буенча*).

3. Мин бер китап укыдым...

4. Эш беткәч, уйнарга ярый.

5. Яраткан җырны җырлыйм.

**11 - Р - 2013**

1. *И туган тел, и матур тел,*

 *Әткәм-әнкәмнең теле*

шигъри юлларының авторын атагыз, *тел* сүзенең нинди мәгънәдә кулланылуын ачыклагыз.

2. Түбәндәге сүзләрдә өчнокталар урынына тиешле хәрефне куеп языгыз:

*к…газь, ям…ле, иг…тибар, шә...әр, бол…н.*

3. Түбәндәге фигыльләрне зат-санда төрләндерегез:

*кил, бар, кайт.*

4. Тулы һәм ким җөмләләр кулланып, “Мәктәп” темасына кыска гына диалог төзегез.

5. Түбәндәге сүзтезмәләрне русчага тәрҗемә итәргә.

*биюче кыз, басып торучы малай, сөйли торган попугай, укылган китап, үтелгән юл.*

6.Һ. Такташның “Мәхәббәт тәүбәсе” нинди жанрда иҗат ителгән?

7. Галия һәм Искәндәр образлары Г. Кутуйның нинди әсәреннән?

8. Түбәндәге шигъри юлларның авторы кем? Өзек аның нинди әсәреннән алынган?

*“Төнге җилдә көзге яңгыр*

*Сибәли дә сибәли;*

*Янымдагы иптәш кенә*

*Миңа берни сөйләми”.*

9. Герой-шагыйрь М. Җәлилнең “Моабит дәфтәр”ләрен туган илгә кемнәр алып кайта?

10. ХХ нче йөзнең 30 нчы елларында репрессияләнгән күренекле татар язучыларын, шагыйрьләрен, драматургларын атагыз.

Инша темалары

1.Тәүбәгә килгән мәхәббәт *(Һ. Такташның “Мәхәббәт тәүбәсе” әсәре буенча)*

2.Батырлыктан туган матурлык (*М. Җәлил иҗаты һәм тормышы турында*)

3. Аетта да таулар бар (*Ф. Кәрим иҗаты һәм тормышы турында*)

4. Ата-анам сабаклары

5. Һөнәр сайлыйм үземә.